KOMMISSIONENS BESLUTNING af 12. maj 1998 om ændring af beslutning 96/716/EF, 96/717/EF, 96/718/EF, 96/719/EF, 96/720/EF, 96/721/EF og 97/260/EF med hensyn til forelæggelse af bilag i forbindelse med EF-tilskud til dyre- og folkesundhedsforanstaltninger (Kun de spanske, danske, franske, nederlandske og engelske udgaver er autentiske) (EØS-relevant tekst) (98/340/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 20 og artikel 28, stk. 2, og

ud fra følgende betragtninger:

Ifølge Kommissionens beslutning 96/716/EF af 29. november 1996 om EF-tilskud til driften af EF-referencelaboratoriet for analyse og prøveudtagning af mælk og mælkebaserede produkter (Laboratoire central d'hygiène alimentaire, Paris, Frankrig) (3) kan EF yde tilskud til Frankrig med henblik på de opgaver, der skal udføres på EF-referencelaboratoriet for analyse og prøveudtagning af mælk og mælkebaserede produkter;

ifølge Kommissionens beslutning 96/717/EF af 29. november 1996 om EF-tilskud til driften af EF-referencelaboratoriet for visse fiskesygdomme (Statens Veterinære Serumlaboratorium, Århus, Danmark) (4) kan EF yde tilskud til Danmark med henblik på de opgaver, der skal udføres på EF-referencelaboratoriet for fiskesygdomme;

ifølge Kommissionens beslutning 96/718/EF af 29. november 1996 om EF-tilskud til driften af EF-referencelaboratoriet for Newcastle disease (Central Veterinary Laboratory, Addlestone, Det Forenede Kongerige) (5) kan EF yde tilskud til Det Forenede Kongerige med henblik på de opgaver, der skal udføres på EF-referencelaboratoriet for Newcastle disease;

ifølge Kommissionens beslutning 96/719/EF af 29. november 1996 om EF-tilskud til driften af EF-referencelaboratoriet for aviær influenza (Central Veterinary Laboratory, Addlestone, Det Forenede Kongerige) (6) kan EF yde tilskud til Det Forenede Kongerige med henblik på de opgaver, der skal udføres på EF-referencelaboratoriet for aviær influenza;

ifølge Kommissionens beslutning 96/720/EF af 29. november 1996 om EF-tilskud til driften af EF-referencelaboratoriet for salmonella (Rksinstituut voor Volksgezondheid en Milieuhygiëne, Bilthoven, Nederlandene) (7) kan EF yde tilskud til Nederlandene med henblik på de opgaver, der skal udføres på EF-referencelaboratoriet for salmonella;

ifølge Kommissionens beslutning 96/721/EF af 29. november 1996 om EF-tilskud til driften af EF-referencelaboratoriet for marine biotoksiner (Laboratorio del Ministerio de Sanidad y Consumo, Vigo, Spanien) (8) kan EF yde tilskud til Spanien med henblik på de opgaver, der skal udføres på referencelaboratoriet for marine biotoksiner;

ifølge Kommissionens beslutning 97/260/EF af 2. april 1997 om finansiel støtte fra Fællesskabet til driften af EF-referencelaboratoriet for sygdomme hos toskallede bløddyr (9) kan EF yde tilskud til Frankrig til de opgaver, der skal udføres på EF-referencelaboratoriet for sygdomme hos toskallede bløddyr;

af budgetmæssige årsager skal der forelægges bilag for de EF-tilskud, der omhandles i beslutning 96/716/EF, 96/717/EF, 96/718/EF, 96/719/EF, 96/720/EF, 96/721/EF og 97/260/EF; der er fastsat bestemmelser om disse bilag i de nævnte beslutninger;

der er blevet anmodet om en længere frist til at forelægge bilagene;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4, andet led, i Kommissionens beslutning 96/716/EF, 96/717/EF, 96/718/EF, 96/719/EF, 96/720/EF, 96/721/EF og 97/260/EF ændres »marts« til »juli«.

Artikel 2

Denne beslutning er rettet til Kongeriget Danmark, Kongeriget Spanien, Den Franske Republik, Kongeriget Nederlandene og Det Forenede Kongerige Storbritannien og Nordirland for så vidt angår de spørgsmål, der vedrører dem.

Udfærdiget i Bruxelles, den 12. maj 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 327 af 18. 12. 1996, s. 38.

(4) EFT L 327 af 18. 12. 1996, s. 40.

(5) EFT L 327 af 18. 12. 1996, s. 41.

(6) EFT L 327 af 18. 12. 1996, s. 42.

(7) EFT L 327 af 18. 12. 1996, s. 43.

(8) EFT L 327 af 18. 12. 1996, s. 44.

(9) EFT L 104 af 22. 4. 1997, s. 31.